wannaphong/clean_thaiwikipedia huggingface dataset:
# ซิกซ์ดีกรีส์ออฟอินเนอร์เทอร์บิวเลนซ์
ซิกซ์ดีกรีส์ออฟอินเนอร์เทอร์บิวเลนซ์  เป็นสตูดิโออัลบั้มชุดที่หกของวงดนตรีโพรเกรสซิฟเมทัล ดรีมเทียเตอร์ ออกจำหน่ายเป็นอัลบั้มบรรจุซีดีสองแผ่นเมื่อวันที่ 29 มกราคม ค.ศ. 2002 ทางค่ายเพลงอิเล็กทราเรเคิดส์ (Elektra Records) ถ้าไม่นับอีพี อะเชนจ์ออฟซีซันส์ (A Change of Seasons) อัลบั้มนี้เป็นอัลบั้มแรกที่มีเพลงที่มีชื่อเดียวกันกับอัลบั้ม และเป็นอัลบั้มที่มีความยาวเป็นอันดับสองของวง รองจากอัลบั้ม ดิแอสโทนิชชิง (The Astonishing) นับมาจนถึงปัจจุบัน ดรีมเทียเตอร์ได้ทำการแสดงสดทุกเพลงในอัลบั้มแล้ว

 แนวคิด 
ผลงานเพลงนี้อยู่ในรูปแบบคอนเซปต์อัลบั้ม ประกอบด้วยหกเพลง โดยห้าเพลงแรกบรรจุอยู่ในแผ่นที่หนึ่ง เนื้อหาของเพลงในอัลบั้มกล่าวถึงการต่อสู้ดิ้นรนในชีวิตในเรื่องต่าง ๆ เช่น โรคพิษสุราเรื้อรัง การสูญเสียความศรัทธา การแยกตัวเอง ความศักดิ์สิทธิ์ของชีวิต และความตาย ส่วนเพลงที่หก ซึ่งยาว 42 นาที บรรจุอยู่ในแผ่นที่สอง โดยแยกออกเป็นแปดแทร็ก เนื้อหาของเพลงเป็นเรื่องราวของคนหกคนที่ทนทุกข์ทรมานกับอาการเจ็บป่วยทางจิตใจที่แตกต่างกัน ได้แก่ โรคอารมณ์สองขั้ว ความผิดปกติที่เกิดหลังความเครียดที่สะเทือนใจ โรคจิตเภท ภาวะซึมเศร้าหลังคลอด โรคออทิซึม และโรคหลายบุคลิกหรือบุคลิกภาพแตกแยก นอกจากนี้ ชื่อของอัลบั้มยังบอกเป็นนัยถึงความจริงที่ว่าแต่ละเพลงในอัลบั้มเป็นรูปแบบต่าง ๆ ของความวุ่นวายปั่นป่วนของจิตใจ กล่าวคือ เพลงหกเพลงก็หมายถึงหกขั้นหรือหกรูปแบบ แนวเพลงของแต่ละแทร็กของเพลงที่หกนี้เป็นการสะท้อนให้เห็นถึงอิทธิพลทางดนตรีที่มีต่อวงที่หลากหลายเป็นอย่างมาก ไม่ว่าจะเป็น ดนตรีคลาสสิก ดนตรีโฟล์ก แจ๊ส และเฮฟวีเมทัล

 เพลง 
 เพลงแรกของอัลบั้ม "เดอะกลาสพริซัน" (The Glass Prison) เป็นตอนแรกของทเวลฟ์-สเตปสวีต (Twelve-step Suite) พูดถึงเรื่องราวของไมค์ พอร์ตนอย ในการฟื้นสภาพจากโรคพิษสุรา ซึ่งจะมีเพลงเล่าเรื่องราวนี้ต่อในอัลบั้มถัด ๆ ไป จนถึงอัลบั้มชุดที่สิบ แบล็กคลาวส์แอนด์ซิลเวอร์ไลนิงส์ (Black Clouds & Silver Linings) เพลง "เดอะกลาสพริซัน" ประกอบด้วยสามส่วน ซึ่งเป็นสามส่วนแรกในทั้งหมดสิบสองส่วนของทเวลฟ์-สเตปสวีต เพลงนี้เริ่มต้นด้วยเสียงชมพู (pink noise) ซึ่งเป็นเสียงที่ใช้จบเพลง "ไฟนอลลีฟรี" (Finally Free) เพลงสุดท้ายของอัลบั้มชุดที่แล้ว เมโทรโพลิส พาร์ต 2: ซีนส์ฟรอมอะเมโมรี (Metropolis Pt. 2: Scenes from a Memory)
 คอร์ดสุดท้ายของเพลง "ซิกซ์ดีกรีส์ออฟอินเนอร์เทอร์บิวเลนซ์" เป็นคอร์ดที่ใช้เปิดเพลง "แอสไอแอม" (As I Am) ซึ่งอยู่ในอัลบั้มถัดไป เทรนออฟทอต (Train of Thought) และต่อกันเป็นลูกโซ่ไปจนถึงอัลบั้ม อ็อกทาวาเรียม (Octavarium)

 อิทธิพลทางดนตรี 
นักดนตรีที่มีอิทธิพลต่อการประพันธ์และบันทึกอัลบั้มนี้ ได้แก่ เมทัลลิกา, เรดิโอเฮด, แพนเทอรา, เมกาเดท, ยูทู, ทูล, ไนน์อินช์เนลส์, ซาวด์การ์เดน, อลิซอินเชนส์, เควิน กิลเบิร์ต, คิงส์เอกซ์, กาแลกติกคาวบอยส์, เบ-ลอ บอร์โตก, เรจอะเกนสต์เดอะแมชชีน, และมาเรีย ตีโป

 รายชื่อเพลง 
 แผ่นที่หนึ่ง 

 แผ่นที่สอง 

 อันดับในชาร์ต 
อัลบั้ม
 ปี  ชาร์ต  อันดับ2002บิลบอร์ด 20046"Six Degrees of Inner Turbulence - Dream Theater | Awards". AllMusic. Rovi Corporation. Retrieved 2013-11-20.

ซิงเกิล
 ปี  ชื่อ  ชาร์ต  อันดับ2002"ซิกซ์ดีกรีส์ออฟอินเนอร์เทอร์บิวเลนซ์"บิลบอร์ด ท็อปอินเทอร์เน็ตอัลบั้ม1
# มะนาต
มะนาต (   กรรมการก,  construct state; บางครั้งทับศัพท์เป็น) เป็นเทพีที่ถูกบูชาในคาบสมุทรอาหรับก่อนการมาของอิสลามและศาสดามุฮัมมัดในมักกะฮ์ พร้อมกับพี่น้องของพระองค์ อัลลาต และอัลอุซซา ในบรรดาพี่น้องของพระองค์ ตัวพระองค์ดั้งเดิมและแก่ที่สุด

เทวรูปของพระองค์ถูกทำลาย หลังจากศาสนาอิสลามเจริญรุ่งเรืองขึ้น และไม่มีใครบูชาพระองค์ในคาบสมุทรอาหรับอีกเลย

 ศัพทมูลวิทยา 
มีความเป็นไปได้เกี่ยวกับพระนามของเทพีอยู่ 2 แบบ ประการแรก น่าจะมาจากคำว่า "มะนะ" ดังนั้น พระนามของพระองค์มีความหมายว่า "ตัดสินให้" หรืออีกแบบหนึ่งคือ "กำหนด" ประการที่สอง มันมาจากคำว่า มะนิยะ แปลว่า "โชคชะตา" ทั้งสองความหมายเหมาะกับหน้าที่ของพระองค์ในฐานะเทพีแห่งโชคชะตา

 การสักการะ 
เนื่องจากเป็นเทพีแห่งโชคชะตา โชคลาภ และเวลา พระองค์แก่กว่าอัลลาตกับอัลอุซซา เพราะมีการตั้งชื่อถึงพระองค์ เช่น อับดุลมะนาฮ์ หรือซัยด์ มะนาฮ์ ถูกพบก่อนชื่อของอัลลาตหรืออัลอุซซา แต่ทั้งสามเป็นเทพีที่เก่าแก่ที่สุดของมักกะฮ์

วิหารของพระองค์เคยถูกสร้างระหว่างมักกะฮ์กับมะดีนะฮ์บนชายฝั่งของทะเลแดง เช่นที่อัลมุชัลลัล โดยบนูเอาส์กับบนูคอซรอจญ์เป็นเผ่าที่อุทิศแด่เทพีองค์นี้มากที่สุด จากกวีที่น่าจะเขียนโดยอับดุลอุซซา อิบน์ วะดีอะฮ์ อัลมุซานี ไว้ว่า:

ภาพลักษณ์ของพระองค์ในช่วงแรกเป็นภาพไม้ที่ถูกชุ่มไปด้วยเลือดที่เชือดพลี แต่ภาพลักษณ์ที่รู้จักกันมากที่สุดอยู่ที่อัลมุชัลลัล เมื่อชาวอาหรับก่อนการมาของอิสลามจะมาแสวงบุญที่อัลมุชัลลัล พวกเขาจะโกนหัวและยืนต่อหน้าเทวรูปมะนาตสักครู่หนึ่ง พวกเขาถือว่าการแวงบุญจะไม่สมบูรณ์ถ้ายังไม่ไปเยี่ยมเทวรูปพระองค์

เทวรูปของพระองค์อยู่ท่ามกลางเทวรูป 360 องค์ที่กะอ์บะฮ์ รายงานจากอิบน์ อัลกัลบี เมื่อผู้แสวงบุญเดินวนรอบกะอ์บะฮ์ พวกเขาจะสวดต่อพระนามของพระองค์กับพี่น้องของพระองค์ คืออัลลาตกับอัลอุซซา เพื่อให้พรและป้องกันพวกเขา

มะนาตมีหน้าที่เฝ้าหลุมฝังศพ ตามจารึกบนป้ายสุสานที่เขียนว่า "และขอให้ดุชาเราะฮ์กับมะนาตกับก็อยเซาะฮ์สาปแช่งคนที่ขายสุสานนี้ หรือซื้อมัน หรือจำนำมัน หรือให้มันเป็นของขวัญ..."

 หลังการมาของอิสลาม 
 ถูกกล่าวในโองการชัยฏอน 

มีรายงานอยู่หลายสายที่สืบไปยังสายรายงานของมุฮัมมัด อิบน์ กะอับ ที่ถูกลบออกไปสองชั่วรุ่นโดยอิบน์ อิสฮาก โดยมีเรื่องอยู่ว่า ในขณะที่มุฮัมมัดขอให้หมู่ญาติกับเพื่อนบ้านจากมักกะฮ์เข้ารับอิสลาม ตอนที่ท่านอ่านอายะฮ์จากซูเราะฮ์ อันนัจม์(กุรอาน ซูเราะฮ์ที่ 53) ที่เทวทูตญิบรีลประทานไว้ว่า

 แล้วพวกเจ้ามิได้เห็นอัลลาต และอัลอุซซา
 และตัวอื่นคือตัวที่สาม, มะนาต ดอกหรือ?
 (ซูเราะฮ์ที่ 53, 19–20)

ชัยฏอนทำให้ท่านอ่านประโยคอื่นเป็น:

 แท้จริงสามองค์นั้นคือ อัลเฆาะรอนีก ซึ่งการขอร้องจะต้องแสวงหา (ภาษาอาหรับ:تلك الغرانيق العلى وإن شفاعتهن لترتجى.)

ประโยคนั้นมาจากบทสวดมนต์ของพหุเทวนิยมมักกะฮ์ที่กล่าวถึงเทพีทั้งสามในตอนที่เดินวนรอบกะอ์บะฮ์

 การทำลายวิหาร 

ในเดือนเดียวกันที่ส่งคอลิด อิบน์ อัลวะลีดไปทำลายอัลอุซซากับซุวา ซะอัด อิบน์ ซัยด์ อัลอัชฮาลีถูกส่งไปที่อัลมะชัลลัลพร้อมกับทหารม้า 20 นาย เพื่อทำลายเทวรูปที่มีชื่อว่า มะนาต ที่ถูกบูชาโดยพวกพหุเทวนิยมเผ่าเอาส์กับคอสรอจญ์ ตอนไปถึงที่นั่น ได้ปรากฏหญิงผิวดำแก้ผ้าที่มีผมกระเซิง ร้องไห้และตีอกของเธอ ซะอัดฆ่าเธอพร้อมกับทำลายเทวรูปและโลงศพList of Battles of Muhammad "Sa‘d bin Zaid Al-Ashhali was also sent", Witness-Pioneer.com
# เทศบาลตำบลกระดังงา
กระดังงา เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 6 กับบางส่วนของพื้นที่หมู่ที่ 1, 7–9 ของตำบลกระดังงา ในอำเภอบางคนที จังหวัดสมุทรสงคราม เดิมมีฐานะเป็นสุขาภิบาลกระดังงาที่จัดตั้งขึ้นใน พ.ศ. 2498 วันที่ 17 กันยายน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ปัจจุบันในเขตเทศบาลมีประชากร 2,127 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางคนที จังหวัดสมุทรสงคราม อยู่ห่างจากศาลากลางจังหวัดสมุทรสงครามประมาณ 22 กิโลเมตร อยู่ห่างจากกรุงเทพมหานครประมาณ 446 กิโลเมตร ด้านตะวันตกของเขตเทศบาลมีแม่น้ำแม่กลองไหลผ่าน ซึ่งเป็นแหล่งน้ำสำคัญ มีพื้นที่รับผิดชอบ 1.32 ตารางกิโลเมตร หรือคิดเป็นพื้นที่ 825.0 ไร่ เป็นที่ตั้งของวัดสำคัญอย่างวัดบางคณฑีนอก (วัดธรรมยุติการาม) วัดเกาะแก้ว วัดไทร และวัดเกาะใหญ่ และมีสถานที่ท่องเที่ยวเด่น คือ ตลาดน้ำบางน้อย เป็นตลาดน้ำเก่าแก่แห่งหนึ่งมีอายุมากกว่า 100 ปี ซึ่งเป็นที่ค้าขายสำคัญในนาม "บางน้อยนอก" ได้ปรากฎหลักฐานในพระราชหัตถเลขาของพระบาทสมเด็จพระจุลจอมเกล้าเจ้าอยู่หัว ในครั้งที่พระองค์เสด็จประพาสเมืองสมุทรสงครามใน พ.ศ. 2452 โดยได้ทรงกล่าวถึงสภาพคลองบางน้อยในตอนหนึ่งว่า

"วันที่ 30 สิงหาคม ร.ศ. 128 เวลาบ่าย 2 โมงเรือล่องไปตามลำน้ำเลี้ยวเข้าคลองบางน้อยฝั่งตะวันออกนี้เป็นคลองเก่า ลึกและกว้าง สายน้ำเชี่ยวแรง ตามลำคลองเป็นสวนหมาก มะพร้าว ผลไม้หนาแน่นมีเรือพายซื้อขายจนถึงปากคลองบางน้อย"
# เมธา เอื้ออภิญญกุล
เมธา เอื้ออภิญญกุล (23 เมษายน พ.ศ. 2470 – 21 มกราคม พ.ศ. 2560) อดีตสมาชิกสภาผู้แทนราษฎรจังหวัดแพร่ และเป็นบิดาของวรวัจน์ เอื้ออภิญญกุล และปานหทัย เสรีรักษ์สถาบันพระปกเกล้า. นักการเมืองถิ่นจังหวัดแพร่  กรุงเทพ : สำนักวิจัยและพัฒนา สถาบันพระปกเกล้า. 2555 เป็นนักธุรกิจใบยาสูบรายใหญ่ของภาคเหนือ

 ประวัติ 
เมธา เกิดเมื่อวันที่ 23 เมษายน พ.ศ. 2470 ที่บ้านเด่นชัย ตำบลเด่นชัย อำเภอสูงเม่น จังหวัดแพร่ (ปัจุบันคือ อำเภอเด่นชัย) เป็นบุตรคนที่ 4 ของนายสมบูรณ์ นางบุญธรรม เอื้ออภิญญกุล เกิดนายเมธาสมรสกับ นางธีรวัลย์ กันทาธรรม มีบุตรด้วยกัน 4 คน คือ เมธี เอื้ออภิญญกุล ปานหทัย เสรีรักษ์ (สมรสกับนายแพทย์ ทศพร เสรีรักษ์) องอาจ เอื้ออภิญญกุล และ วรวัจน์ เอื้ออภิญญกุล บัญชีแสดงรายการทรัพย์สินและหนี้สินของนางปานหทัย เสรีรักษ์, สำนักงานคณะกรรมการป้องกันและปราบปรามการทุจริตแห่งชาติ

เมธา จบการศึกษาประถมศึกษาที่โรงเรียนประชาบาลเด่นชัย เข้าเรียนชั้นมัธยมจนถึงชั้น ม.2 จากโรงเรียนเจริญราษฎร์ และจบชั้นมัธยมต้น ที่โรงเรียนปรินส์รอยแยลส์วิทยาลัย จังหวัดเชียงใหม่ เข้าเรียนชั้น ม.4 ที่โรงเรียนศรีสวัสดิ์วิทยาคาร จังหวัดน่าน เรียนต่อที่โรงเรียนจีนหวังเหวินในกรุงเทพฯ จากนั้นก็เรียนต่อภาษาจีน จนกระทั่งจบ ม.8 ต่อมาได้รับปริญญาดุษฎีบัณฑิตกิตติมศักดิ์สาขาบริหารธุรกิจการเกษตร จากมหาวิทยาลัยแม่โจ้

เมธา เสียชีวิตเมื่อวันที่ 21 มกราคม พ.ศ. 2560 ที่โรงพยาบาลแพร่ จังหวัดแพร่

 การทำงาน 
เมื่อจบการศึกษาแล้ว นายเมธา ได้กลับมาประกอบธุรกิจสาขาของธนาคารกสิกรไทย ร่วมกับเพื่อนสนิทคือ เกรน ประชาศรัยสรเดช (สามีของเจ้าไข่มุกต์ ประชาศรัยสรเดช) ทำธุรกิจใบยาสูบซึ่งเป็นกิจการของภรรยา ทำให้เขาเป็นเพื่อนสนิทกับ ณรงค์ วงศ์วรรณ และศานิต ศุภศิริ (บิดาของศิริวรรณ ปราศจากศัตรู)พัฒนาการกลุ่มทุนการเมืองในภาคเหนือของประเทศไทย: การเปลี่ยนทุนเศรษฐกิจและวัฒนธรรมให้เป็นทุนการเมือง วารสารพัฒนศาสตร์ ปีที่ 1 ฉบับที่ 1 มกราคม - มิถุนายน 2561 เป็นผู้ริเริ่มนำเอาถ่านหินมาทำการบ่มใบยาแทนฟืน เพื่อทำให้การตัดไม้ทำลายป่าลดลง ต่อมาเมื่อกิจการขยายขึ้น จึงได้มีการจดทะเบียนเป็นบริษัท บ้านปู จำกัด (มหาชน) 

 งานการเมือง 
เมธา เอื้ออภิญญกุล เข้าสู่งานการเมืองโดยการชักชวนของพลอากาศเอก ทวี จุลทรัพย์ หัวหน้าพรรคธรรมสังคม และเขาได้รับเลือกตั้งเป็นสมาชิกสภาผู้แทนราษฎรจังหวัดแพร่ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในนามพรรคธรรมสังคม และยังได้รับแต่งเป็นที่ปรึกษานายกรัฐมนตรี (หม่อมราชวงศ์คึกฤทธิ์ ปราโมช) ดูแลงานด้านเศรษฐกิจ ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคสามัคคีธรรม ของณรงค์ วงศ์วรรณ และในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ในนามพรรคชาติไทย

เมธา เคยเป็นที่ปรึกษารัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม เป็นที่ปรึกษารัฐมนตรีช่วยว่าการกระทรวงศึกษาธิการ (นางสาวกัญจนา ศิลปอาชา) ในปี พ.ศ. 2543

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๑๐, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๒๑, ๔ ธันวาคม ๒๕๓๙
# ประเทศโซมาเลียในโอลิมปิกเยาวชนฤดูร้อน 2018
ประเทศโซมาเลีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโซมาเลียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 1 ชนิดกีฬา ผลการแข่งขันครั้งนี้ประเทศโซมาเลียไม่ได้รับเหรียญรางวัลใด ๆ

 นักกีฬาที่เข้าร่วม 

กีฬาชายหญิงรวม กรีฑา  1  1  2 รวม  1  1  2

 กรีฑา 

ผลการแข่งขันดังนี้ :
นักกีฬารายการStage 1Stage 2อันดับผลอันดับผลอันดับYusuf Ali AbdirashidBoys' 1500m/Cross Country4:08.661813:422019Jiijo Hassan MohamedGirls' 400 metres1:20.7624
# ประเทศเอสวาตินีในโอลิมปิกเยาวชนฤดูร้อน 2018
ประเทศเอสวาตีนี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเอสวาตีนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเอสวาตีนีไม่ได้รับเหรียญรางวัลใด ๆ

 นักกีฬาที่เข้าร่วม 

กีฬาชายหญิงรวม   1  1  2   0  1  1 รวม  1  2  3

 กรีฑา 

ผลการแข่งขันดังนี้ :
นักกีฬารายการStage 1Stage 2รวมผลอันดับผลอันดับรวมอันดับBongumenzi MbingoBoys' 100 m11.70611.18422.8827
# จิชู
จิชู  (คำแปล: "นิกายกาละ") มีวัดสาขาประมาณ 500 วัดและมีผู้ศรัทธาอยู่ระหว่าง 3 - 4 แสนคนรองจาก นิกายโจโด-ชินชู และ นิกายโจโดชู ถือเป็นนิกายย่อยที่ใหญ่เป็นอันดับสามของ นิกายโจโด หนึ่งในนิกายสำคัญของศาสนาพุทธในญี่ปุ่น ชื่อของนิกายได้มาจากหลักคำสอนหลักของนิกายที่เน้นให้สวดเนี่ยนฝอ อยู่ตลอดเวลา

 ประวัติศาสตร์ 
 ยุคคามาคุระ 
รากฐานของนิกายจิชูก่อตั้งขึ้นโดยอิปเปน (一遍; 1234–1289) และศิษย์ที่ชื่อโชทัตสึ (聖達); 1203–1279) อิปเปนเกิดในชนชั้นซามูไรในตระกูลคาโดในมณฑลอิโยะ อิปเปนออกจาริกแสวงบุญหลังบิดาเสียชีวิตลงแล้วและใช้เวลาสามปีในอาศรมบนภูเขาที่เขาฝึกฝนการภาวนาถึงพระอมิตาภพุทธ หรือเนี่ยนฝอ (เนมบุตสึ) ต่อมาอิปเปนเดินทางไป มณฑลคิอิ ในปี 1274/75 เพื่อเยี่ยมชมภูเขาคุมาโนะอันศักดิ์สิทธิ์ ณ ที่นั้นอิเปนได้พบกับนิมิตจากเทพเจ้ากงเง็น (権現) ที่สถิตในคุมาโนะและเป็นอวตารของพระอมิตาภพุทธเจ้าได้ประกาศกับอิปเปนว่าการไปเกิดในสุขาวดี ขึ้นอยู่กับพระอมิตาภพุทธเจ้าเท่านั้น ศรัทธาเป็นสิ่งไม่สลักสำคัญ สิ่งเดียวที่สำคัญคือการสวดภาวนาถึงพระอมิตาภพุทธเจ้าให้สมบูรณ์แล้วช่วยเหลืออผู้คนให้เข้าถึงวิธีการปฏิบัติเช่นนี้ เพื่อที่พระอมิตาภพุทธเจ้าจะสามารถช่วยเหลือสรรพสัตว์ด้วยพลังภายนอก หรือทาริกิ (他力) ของพระองค์

หลังจากรับฟังคำพยากรณ์นี้ อิปเปนอุทิศตนในการจารึกธุดงค์ หรือยูเกียว (遊行) ไปตามชนบทญี่ปุ่นและเพื่อแจกจ่ายแผ่นยันต์หรือฟุซัง (賦算) ที่เขียนคำว่าเนมบุตสึ (念仏) และโรคุจูมันนิน (万人万人) ซึ่งเป็นข้อความที่เป็นหัวใจคำสอนของอิปเปน นอกจากนี้เขายังพัฒนาการท่องเนมบุตสึไปด้วยและเต้นรำไปด้วยระหว่างปี 1279 เรียกว่าเนมบุตสึ โอโดริ (踊念仏)Moriarty, Elisabeth (1976). , Asian Folklore Studies Vol. 35, No. 1, pp. 7-16
# ประเทศเซเชลส์ในโอลิมปิกเยาวชนฤดูร้อน 2018
ประเทศเซเชลส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเซเชลส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเซเชลส์ไม่ได้รับเหรียญรางวัลใด ๆ

 นักกีฬาที่เข้าร่วม 

กีฬาชายหญิงรวม   0  1  1   1  1  2 รวม  1  2  3

 กรีฑา 

ผลการแข่งขันดังนี้ :
นักกีฬารายการStage 1Stage 2รวมผลอันดับผลอันดับรวมอันดับ
# ประเทศเซียร์ราลีโอนในโอลิมปิกเยาวชนฤดูร้อน 2018
ประเทศเซียร์ราลีโอน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเซียร์ราลีโอนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศเซียร์ราลีโอนไม่ได้รับเหรียญรางวัลใด ๆ

 นักกีฬาที่เข้าร่วม 

กีฬาชายหญิงรวม กรีฑา  1  0  1 วอลเลย์บอลชายหาด  0  2  2 ว่ายน้ำ  1  0  1 รวม  2  2  4

 กรีฑา 

ผลการแข่งขันดังนี้ :
นักกีฬารายการStage 1Stage 2รวมผลอันดับผลอันดับรวมอันดับNoah Conteh100 m11.452510.952422.4024
# ประเทศซูดานใต้ในโอลิมปิกเยาวชนฤดูร้อน 2018
ประเทศซูดานใต้ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติซูดานใต้เป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศซูดานใต้ไม่ได้รับเหรียญรางวัลใด ๆ

 นักกีฬาที่เข้าร่วม 

กีฬาชายหญิงรวม    1  1  2   1  0  1 รวม  2  1  3

 กรีฑา 

ผลการแข่งขันดังนี้ :
นักกีฬารายการStage 1Stage 2รวมผลอันดับผลอันดับรวมอันดับAkoonBoys' 800 metres1:54.5419DNSDNFJein Kiden Clement MorganGirls' 100 metres14.843813.843528.6835
# ประเทศซูดานในโอลิมปิกเยาวชนฤดูร้อน 2018
ประเทศซูดาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติซูดานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศซูดานไม่ได้รับเหรียญรางวัลใด ๆ

 นักกีฬาที่เข้าร่วม 

กีฬาชายหญิงรวม   0  1  1   1  0  1 รวม  1  1  2

 กรีฑา 

ผลการแข่งขันดังนี้ :
นักกีฬารายการStage 1Stage 2รวมผลอันดับผลอันดับรวมอันดับ
# ประเทศโตโกในโอลิมปิกเยาวชนฤดูร้อน 2018
ประเทศโตโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโตโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศโตโกไม่ได้รับเหรียญรางวัลใด ๆhttps://widgets.olympicchannel.com/bios/competition/1/sports/-/countries/-/bios/country/countries/-/id/Togo/search/Togo/sports/-

 นักกีฬาที่เข้าร่วม 

กีฬาชายหญิงรวม   0  1  1   2  0  2   0  1  1 รวม  2  2  4

 วอลเลย์บอลชายหาด 

ผลการแข่งขันดังนี้ :
นักกีฬารายการPreliminary roundรอบ 24รอบ 16ก่อนรองฯรองฯชิงชนะเลิศ / OppositionScoreRankOppositionScoreOppositionScoreOppositionScoreOppositionScoreOppositionScoreอันดับKrovonAriyataBoys' tournament L 0–2 L 0–2 L 0–24ไม่ผ่าน
# ประเทศซิมบับเวในโอลิมปิกเยาวชนฤดูร้อน 2018
ประเทศซิมบับเว เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติซิมบับเวเป็นผู้ทำหน้าที่ในการส่งนักกีฬาเข้าร่วมแข่งขันจำนวน 15 คน ใน 6 ชนิดกีฬา ผลการแข่งขันครั้งนี้ประเทศซิมบับเวไม่ได้รับเหรียญรางวัลใด ๆ

 นักกีฬาที่เข้าร่วม 

กีฬาชายหญิงรวม   0  1  1   1  0  1 รวม  1  1  2

 กรีฑา 

ผลการแข่งขันดังนี้ :
นักกีฬารายการStage 1Stage 2รวมผลอันดับผลอันดับรวมอันดับPrivillege ChikaraGirls' 1500m4:49.181514:15112614
# ตำบลบางยี่รงค์
บางยี่รงค์ เป็น 1 ใน13 ตำบลของอำเภอบางคนที จังหวัดสมุทรสงคราม เป็นที่ตั้งของวัดแม่พระองค์อุปถัมภ์ (วัดใน) บางนกแขวก ประจำเขตมิซซังราชบุรี (สังฆมณฑลราชบุรี) 

 ที่ตั้งและอาณาเขต 
ตำบลบางยี่รงค์มีอาณาเขตติดต่อกับเขตการปกครองข้างเคียงดังต่อไปนี้

 ทิศเหนือ ติดต่อกับ ตำบลคุ้งกระถินและตำบลคุ้งน้ำวน (อำเภอเมืองราชบุรี จังหวัดราชบุรี)
 ทิศตะวันออก ติดต่อกับ ตำบลบางนกแขวกและตำบลบางคนที (อำเภอบางคนที)
 ทิศใต้ ติดต่อกับ ตำบลโรงหีบและตำบลบางสะแก (อำเภอบางคนที)
 ทิศตะวันตก ติดต่อกับ ตำบลบ้านปราโมทย์ (อำเภอบางคนที)

 ประวัติ 
ตำบลบางยี่รงค์อยู่ในเขตอำเภอบางคนที เป็นตำบลเก่าแก่ กล่าวคือตำบลบางยี่รงค์และตำบลโรงหีบมีพื้นที่ติดต่อกัน สองตำบลนี้มีชาวจีนอาศัยอยู่มากและในอดีตมีการปลูกอ้อยกันมาก มีการตั้งโรงหีบอ้อยที่ปากคลองโรงหีบ ต่อมามีการปลูกอ้อยมากขึ้น จึงมีการสร้างโรงหีบอ้อยเป็นโรงที่สองที่ปากคลองบางยี่รงค์ ชาวจีนเรียกโรงหีบที่สองว่า "ยี่ล้ง" ต่อมา คำว่า "ยี่ล้ง" ก็กลายมาเป็น "ยี่รงค์" และเป็นชื่อตำบลในปัจจุบันนโยบายและกลยุทธ์การบริหารและพัฒนาทรัพยากรบุคคล เทศบาลตำบลบางยี่รงค์ อำเภอบางคนที จังหวัดสมุทรสงคราม และใน พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไป โดยยุบรวมพื้นที่ตำบลบ้านฝรั่งเข้ากับตำบลบางยี่รงค์ แล้วจัดตั้งเป็น "ตำบลบางยี่รงค์" ตามประกาศกระทรวงมหาดไทยลงวันที่ 6 กันยายน พ.ศ. 2522 โดยให้มีผลตั้งแต่วันที่ 16 ตุลาคม ปีเดียวกัน ต่อมาได้มีการจัดตั้งสภาตำบลบางยี่รงค์ ในวันที่ 22 พฤษภาคม พ.ศ. 2517 มีการปกครองในเขตตำบลทั้งหมด 11 หมู่บ้าน 

ต่อมาในวันที่ 7 กันยายน พ.ศ. 2525 ได้แยกการปกครองหมู่ 2 (บ้านคลองไทย) ของตำบลบางยี่รงค์ ไปรวมกับการปกครองหมู่ 1–3, 11–12 ของตำบลบางสะแก จัดตั้งเป็น ตำบลบ้านปราโมทย์ จึงเหลือการปกครองในเขตตำบลทั้งหมด 10 หมู่บ้าน จนถึงปัจจุบัน ก่อนที่ต่อมาสภาตำบลบางยี่รงค์ได้ยกฐานะเป็นองค์การบริหารส่วนตำบลบางยี่รงค์ ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และต่อมาองค์การบริหารส่วนตำบลบางยี่รงค์ได้ยกฐานะขึ้นเป็น เทศบาลตำบลบางยี่รงค์ ตามประกาศกระทรวงมหาดไทย เมื่อวันที่ 12 ตุลาคม พ.ศ. 2552 และมีผลในวันเดียวกัน 

ชุมชนบริเวณเทศบาลตำบลบางยี่รงค์นั้นมีความเจริญอย่างรวดเร็วเป็นอย่างมาก กระทรวงมหาดไทยจึงให้ใช้พระราชกฤษฎีกา ให้ใช้พระราชบัญญัติควบคุมอาคาร พ.ศ. 2522 บังคับในเขตเทศบาลตำบลบางยี่รงค์ เนื่องจากมีการขยายตัวทั้งในด้านการก่อสร้างอาคารและการผังเมือง ตามประกาศกระทรวงมหาดไทยลงวันที่ 29 กันยายน พ.ศ. 2559 โดยให้มีผลตั้งแต่วันที่ 3 ตุลาคม ปีเดียวกัน
# ซาลีมา มาชัมบา
ซาลีมา มาชัมบา บินต์ ไซดี ฮามาดี มากาดารา (1 พฤศจิกายน ค.ศ. 1874 – 7 สิงหาคม ค.ศ. 1964) มีศาสนนามทางคริสต์ศาสนาว่า "อูร์ซูล"  เป็นสมเด็จพระราชินีนาถหรือสุลต่านหญิงแห่งมอเอลี เป็นพระญาติของสมเด็จพระราชินีนาถรันฟาลูนาที่ 1 แห่งมาดากัสการ์

 พระราชประวัติ 
ซาลีมาเสด็จพระราชสมภพเมื่อวันที่ 1 พฤศจิกายน ค.ศ. 1874 ที่เมืองฟงโบนี เป็นพระราชธิดานอกสมรสของจุมเบ ฟาตีมา สุลต่านหญิงแห่งมอเอลี ประสูติแต่เอมีล เฟลอรีโย เดอ ล็องล์  แต่พระนามาภิไธยนั้นใช้ชื่อสกุลของอดีตพระสวามีของพระราชชนนีดูที่ Nivois (1995). พระองค์ถูกฝรั่งเศสเลือกเป็นกษัตริย์หุ่นเชิดในช่วงที่คอโมโรสตกเป็นรัฐอารักขาของฝรั่งเศส

ซาลีมาอภิเษกสมรสกับกามีย์ ปอล  ตำรวจชาวฝรั่งเศส เมื่อวันที่ 28 สิงหาคม ค.ศ. 1901 ที่เมืองแซ็ง-เดอนีบนเกาะเรอูว์นียง ต่อมา ค.ศ. 1909 พระองค์ถูกฝรั่งเศสถอดออกจากอิสริยยศและถูกเนรเทศไปฝรั่งเศส เพราะคอโมโรสถูกผนวกเข้ากับอาณานิคมของฝรั่งเศส โดยรัฐบาลฝรั่งเศสจะมอบบำนาญปีละ 3,000 ฟรังก์ พระองค์ประสูติการพระราชโอรส-ธิดาสามคน

หลังการเนรเทศ พระองค์ใช้ชีวิตสามัญด้วยการเป็นเกษตรกร และเสด็จสวรรคตเมื่อวันที่ 7 สิงหาคม ค.ศ. 1964 ณ จังหวัดโอต-โซน ประเทศฝรั่งเศส และมีการฝังพระศพเมื่อวันที่ 10 สิงหาคม ค.ศ. 1964See Nivois (1995).
# จ้าวชงกั๋ว
จ้าวชงกั๋ว (137-52 ปีก่อนคริสตกาล) เป็นขุนพลคนสำคัญของ ราชวงศ์ฮั่นตะวันตก ร่วมกับขุนพลคนสำคัญอีก 3 ท่านคือ เว่ยชิง, ฮั่วชี่ปิ้ง และ หลี กวั่ง จ้าวชงกั๋วมีความดีความชอบในการปกป้องดินแดนของจักรวรรดิฮั่นจากรุกรานของชนเผ่านอกด่านอย่าง ซงหนู รวมถึงอีกหลายเผ่านอกจากนี้ยังสามารถปราบปรามและกวาดล้างชนเผ่าซงหนูและชนเผ่าต่าง ๆ จนไม่กล้ารุกรานดินแดนของราชวงศ์ฮั่นอีกเป็นเวลานาน

รวมถึงให้เหล่าทหารภายใต้การบังคับบัญชาของเขาทำนาเพื่อเป็นการสร้างรายได้ให้กับจักรวรรดิและเป็นปกป้องชายแดนไปในเวลาเดียวกัน จ้าวชงกั๋วรับใช้แผ่นดินฮั่นตะวันตกถึง 3 รัชสมัยคือ จักรพรรดิฮั่นอู่ตี้, จักรพรรดิฮั่นเจาตี้ และ จักรพรรดิฮั่นเสวียนตี้ ก่อนจะลาออกจากราชการและถึงแก่อสัญกรรมในรัชสมัยจักรพรรดิฮั่นเสฺวียนตี้เมื่อ 52 ปีก่อนคริสตกาล ขณะอายุได้ 85 ปี
# เจเนอรัลไดนามิกส์อิเล็กทริกโบต
เจเนอรัลไดนามิกส์อิเล็กทริกโบต (;General Dynamics Electric Boat home page อักษรย่อ: GDEB) เป็นบริษัทย่อยของบริษัทเจเนอรัลไดนามิกส์ ซึ่งเป็นผู้สร้างหลักของเรือดำน้ำสำหรับกองทัพเรือสหรัฐมานานกว่า 100 ปี โรงงานหลักของบริษัทคืออู่ต่อเรือในกรอตัน รัฐคอนเนตทิคัต, การสร้างลำเรือและอุปกรณ์อำนวยความสะดวกในโกวนซิตพอยต์ รัฐโรดไอแลนด์ รวมถึงการออกแบบและวิศวกรรมสิ่งอำนวยความสะดวกในนิวลอนดอน รัฐคอนเนตทิคัต

 ประวัติ 
บริษัทก่อตั้งขึ้นใน ค.ศ. 1899 โดยไอแซก ไรซ์ ในฐานะอิเล็กทริกโบตคอมพานีเพื่อสร้างการออกแบบเรือซับเมอร์ซิเบิลของจอห์น ฟิลิป ฮอลแลนด์ ซึ่งได้รับการพัฒนาที่เครสเซนต์ชิปยาร์ดของลิวอิส นิกสัน ในเอลิซาเบธ รัฐนิวเจอร์ซีย์ โดยฮอลแลนด์ VI เป็นเรือดำน้ำลำแรกที่สร้าง ณ อู่ต่อเรือแห่งนี้ ซึ่งต่อมาได้กลายเป็นยูเอสเอส ฮอลแลนด์ เมื่อได้รับการขึ้นระวางในกองทัพเรือสหรัฐในวันที่ 11 เมษายน ค.ศ. 1900—นับเป็นเรือดำน้ำลำแรกที่ได้รับการขึ้นระวางอย่างเป็นทางการ was used in combat during the American Revolutionary War, but it was never officially commissioned into the Navy. ความสำเร็จของฮอลแลนด์ VI ได้สร้างความต้องการรุ่นที่ติดตามมา (ชั้นเอ หรือชั้นพลังเจอร์) ที่เริ่มต้นด้วยซับเมอร์ซิเบิลแบบเดิมฟูลตัน ซึ่งสร้างขึ้น ณ อิเล็กทริกโบต (EB) กองทัพเรือต่างประเทศบางแห่งสนใจในการออกแบบเรือดำน้ำรุ่นล่าสุดของจอห์น ฮอลแลนด์ และซื้อสิทธิ์ในการสร้างภายใต้สัญญาลิขสิทธิ์ผ่านทางอิเล็กทริกโบต ซึ่งรวมถึงกองทัพเรือของสหราชอาณาจักร, กองทัพเรือจักรวรรดิญี่ปุ่น, กองทัพเรือจักรวรรดิรัสเซีย และกองทัพเรือเนเธอร์แลนด์

ตั้งแต่ ค.ศ. 1907 ถึง ค.ศ. 1925 อิเล็กทริกโบตได้ออกแบบเรือดำน้ำสำหรับกองทัพเรือและรับเหมาช่วงการก่อสร้างต่อฟอร์ริเวอร์ชิปยาร์ด ในควินซี รัฐแมสซาชูเซตส์ ในยุคนี้อิเล็กทริกโบตได้สร้างเรือดำน้ำชั้นบี, ซี, ดี, อี, เค, แอล, เอ็ม, อาร์ และเอส

ในช่วงสงครามโลกครั้งที่หนึ่ง บริษัทและบริษัทย่อย (โดยเฉพาะอย่างยิ่งเอลโก) ได้สร้างเรือดำน้ำ 85 ลำ ผ่านผู้รับเหมาช่วง และเรือต่อสู้เรือดำน้ำ 722 ลำ สำหรับกองทัพเรือสหรัฐ รวมถึงเรือยนต์ 80 ฟุต จำนวน 580 ลำ ให้แก่กองทัพเรืออังกฤษGardiner, p. 101, 132–133

 ระหว่างสงคราม 
หลังสงคราม กองทัพเรือสหรัฐไม่ได้สั่งเรือดำน้ำอีกลำจากอิเล็กทริกโบตจนกระทั่งใน ค.ศ. 1931Lenton, H. T. American Submarines (Doubleday, 1973), p.37; Friedman, Norman. U.S. Submarines Through 1945: An Illustrated Design History (United States Naval Institute Press, 2005), pp. 285–304. โดยคัตเทิลฟิชเป็นเรือดำน้ำลำแรกที่ได้รับการสร้างขึ้น ณ โรงงานของอิเล็กทริกโบตในกรอตัน รัฐคอนเนทิคัต ซึ่งเป็นโรงงานผลิตเรือดำน้ำหลักตั้งแต่นั้นเป็นต้นมา อิเล็กทริกโบตเป็นอู่ต่อนำสำหรับเรือดำน้ำหลายชั้น (ทั้งเพิร์ช, แซลมอน, ซาร์โก, แทมเบอร์, การ์, แมกเคอเรล และกาโต) ก่อนสงครามโลกครั้งที่สอง
# อัสการ์ มามิน
อัสการ์ อูซักบายูเลอ มามิน  เป็นนักการเมืองและนักเศรษฐศาสตร์ชาวคาซัคซึ่งดำรงตำแหน่งนายกรัฐมนตรีคาซัคสถานตั้งแต่ปี ค.ศ. 2019 ถึงปี 2022 เขาลาออกเนื่องจากแรงกดดันจากเหตุการณ์ความไม่สงบในคาซัคสถานใน ค.ศ. 2022
# คณะกรรมการโอลิมปิกแห่งชาติสาธารณรัฐอิสลามอิหร่าน
คณะกรรมการโอลิมปิกแห่งชาติสาธารณรัฐอิสลามอิหร่าน  เป็นคณะกรรมการโอลิมปิกแห่งชาติของประเทศอิหร่าน ก่อตั้งขึ้นในปี ค.ศ. 1947 เป็นสมาชิกของคณะกรรมการโอลิมปิกสากลและสภาโอลิมปิกแห่งเอเชีย ในปี ค.ศ. 1948 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่ลอนดอน สหราชอาณาจักร

ปัจจุบันสำนักงานใหญ่ของคณะกรรมการโอลิมปิกโปแลนด์ตั้งอยู่ที่เตหะราน, ประเทศอิหร่าน โดยมีประธานคือ เรซอ แซเลฮี แอมีรี (Reza Salehi Amiri) ซึ่งรับตำแหน่งในเดือนมกราคม ค.ศ. 2018